《送见一公还栖贤》
明代·释今镜

约君投老是匡庐，金井埋头愿不虚。松未成阴归计早，雪犹当路客途纡。

休惊屋破藏冰柱，好借窗明读梵书。行爱清冬风日美，白云深处莫踌躇。

作者简介：今镜(一六三一？--一六五六)，字台设。三水人。俗姓李。年十七，随母出世，求天然禅师薙发，禀具执侍丈室。明桂王永历十年（一六五六）坐化。事见《海云禅藻集》卷二。